Акрамя нізкай інфармацыйнай значнасці нагоды, у сюжэце былі парушаныя і астатнія прафесійныя стандарты. Нягледзячы на сінхрон Савіных, у сюжэце няма балансу думак. З-за адсутнасці інфармацыйнай нагоды, бэкграўнда , істотных звестак – парушаны стандарт паўнаты. Аўтар дазваляе сабе ўласныя каментары і прагнозы: “Але гэта – будучыня. Цяперашнія рэаліі – працягненне санкцыяў супраць уладаў Беларусі з боку Бруселю. Таму энтузіястаў дыялогу, які нібыта мог бы прывесці да дэмакратызацыі Беларусі, можа чакаць расчараванне. Аднак іншага шляху выправіць сітуацыю ў краіне на гэты момант увогуле не відаць”. Таксама ў сюжэце заўважнае парушэнне стандарту даставернасці – факты ды думкі падаюцца без спасылак на крыніцу, альбо са спасылкамі на невызначаныя крыніцы: “афіцыйны Менск”, “энтузіясты дыялогу”.